TVO ต้นทุน-ค่าใช้จ่ายเพิ่ม! กดกำไรไตรมาส 1 เหลือ 661 ลบ.
TVO ต้นทุน-ค่าใช้จ่ายเพิ่ม! กดกำไรไตรมาส 1/65 ลดลง 25% แตะ 661 ลบ. จากช่วงเดียวกันปีก่อน 882 ลบ. 
TVO ต้นทุน-ค่าใช้จ่ายเพิ่ม! กดกำไรไตรมาส 1/65 ลดลง 25% แตะ 661 ลบ. จากช่วงเดียวกันปีก่อน 882 ลบ.
13 พ.ค. 2565

บริษัท น้ำมันพืชไทย จำกัด (มหาชน) หรือ TVO รายงานผลการดำเนินงานงวดไตรมาส 1  สิ้นสุด ณ วันที่ 31 มีนาคม 2565 มีดังนี้

ในภาพรวมผลการดำเนินงานสำหรับงวดสามเดือนสิ้นสุดวันที่ 31 มีนาคม 2565 บริษัทและบริษัทย่อยมีรายได้จากการขาย รวม 9,223 ล้านบาท เพิ่มขึ้น 1,561 ล้านบาท หรือเพิ่มขึ้นร้อยละ 20.37 จาก 7,662 ล้านบาท และต้นทุนขายรวมที่ 8,405 ล้านบาท เพิ่มขึ้น 1,939 ล้านบาท หรือเพิ่มขึ้นร้อยละ 29.99 จาก 6,466 ล้านบาท
โดยกำไรขั้นต้นรวม 914 ล้านบาท ลดลง 349 ล้านบาท หรือลดลง ร้อยละ 27.63 จาก 1,263 ล้านบาท ในขณะที่ค่าใช้จ่ายในการขายรวม 139 ล้านบาท เพิ่มขึ้น 14 ล้านบาท หรือเพิ่มขึ้นร้อยละ 11.20 จาก 125 ล้านบาท
ส่วนค่าใช้จ่ายในการบริหารรวม 66 ล้านบาท เพิ่มขึ้น 10 ล้านบาท หรือเพิ่มขึ้นร้อยละ 17.86 จาก 56 ล้านบาท โดยภาพรวมแล้วบริษัทและบริษัทย่อยมีกำไรสุทธิส่วนที่เป็นของผู้ถือหุ้นของบริษัทที่ 661 ล้านบาท ลดลง 221 ล้านบาท หรือลดลงร้อยละ 25.06 จาก 882 ล้านบาท เมื่อเทียบกับช่วงเดียวกันของปีก่อน